Komuna e Dibrës

**Dibër** është një komunë në pjesën perëndimore të Republikës e Maqedonisë së Veriut. *Dibër* quhet edhe qyteti ku gjendet vendodhja e komunës. Komuna Dibrës është pjesë e Rajonit jugperëndimor.

## Gjeografia 
Qyteti i Dibrës ndodhet në pjesën më perëndimore të Republikës e Maqedonisë së Veriut në përgjithësi pranë kufirit me Shqipërinë. Kryeqyteti i Shkupit është 131&nbsp;km larg, dhe qyteti më i afërt është Struga (52&nbsp;km) dhe Gostivari (71&nbsp;km).Atë e përbën fusha e dibres ndërmjet malit Deshat (*Krcin*), liqeni i Dibrës dhe lugina e Drinit të zi që derdhet në liqenin e sipërpërmendur. Në fakt, fusha përfaqson një terracë relievi të gjerë, që lëshohet nga lugina e Drinit të zi. Dibra ndodhet në lartësi mbidetare prej 625 metra.

Komuna e Dibrës kufizohet me Komunat:Mavrovës dhe Radostushës në veri-lindje, Komuna e Kërçovës ne juglindje,Komuna e Qendrës Zhupa në jug dhe në vijën kufitare shtetrore me Shqipërinë. Në Dibër kryqëzohen: rruga rajonale që përshkon Gostivarin, Hanet e Mavrovës, Dibrën, Lukovën, Strugën si dhe ajo që lidh Dibrën me pikën kufitare të Bllatës(për në Shqipëri).

Dibra është e rrethuar nga:
* Mali Bistra
* Mali Jabllanica
* Mali Stogovo
* Mali Deshat

## Ekonomia 
Sipërfaqja e Komunës Dibër ka një pozitë të atillë ku bashkohen kanjonet apo luginat piktoreske të lumenjve Radika (Lum)dhe Drini i Zi, të cilët derdhen në liqenin e Dibrës. Ajo është e rrethuar nga malet e Jablanicës, Stogovës dhe Kërçinit(Deshat). Liqeni i Dibrës shtrihet nga HEC “Globoçica”, nëpër luginën e lumit Drin i zi dhe atë të Radikës deri të banjat e Kosovrastit, me gjatësi maksimale prej 22&nbsp;km dhe sipërfaqe prej 13 km2, ndërsa vëllimi i përgjithshëm i ujit është 520 miljon m3 ujë. HEC Spilja, për një vit prodhon mesatarisht 300 milion kw/h energji elektrike. Uji i Liqenit të Dibrës shfrytëzohet edhe për ujitje, nëpërmjet sistemit hidromeliorativ në Fushën e Dibrës. Dibra ka dy burime termoninerale: në fshatrat Banisht dhe Kosovrasti, të cilat janë të njohura si vende shërimi dhe numërohen ndërmjet banjave me aftësi shëruese më të njohura në Evropë (për shërimin e shumë sëmundjeve). Bartës i turizmit banjor në Dibër është OSHR “Banjat e Dibrës” me mbi 150 të punësuar dhe me kapacitet prej 700 shtretër – dhe atë në hotelet në fshatin Kosovrast, Banjisht dhe Venec(në qytet). Në vit realizohen mesatarisht rreth 60.000 buajtje. Potencialet natyrore të shprehura në vlera relievike, hidrografike dhe pejsazho-ambientale, mundësojnë zhvillim e turizmit banjor, liqenor, malor e rekreativ me rëndësi rajonale e lokale. Në teritorin e Komunës Dibër ndodhet relievi i vetëm i gipsit në Republikë, i cili shtrihet në gjatësi prej 9&nbsp;km. Xehja e gipsit është e kualitetit të lartë(99%), me përmbajtje të gipsit të pastër, dhe për nga kualiteti rënditet ndërmjet atyre më kualitativë në botë.

## Demografia 
Sipas regjistrimit të vitit 2002 në Komunën e Dibrës te madhe jetojnë 19542 banorë:

*Shqiptarët = 11,348 (58.1%)
*Maqedonët = 3,911 (20.0%)
*Turqit = 2,684 (13.7%)
*Romët = 1,080 (5.5%)
*Të tjerët.

Mother tongues in the municipality include:
*Shqiptarët = 12,051 (61.6%)
*Maqedonët = 5,973 (30.5%)
*Turqit = 1,358 (6.9%)
*Romët = 50 (0.25%)

Zhvillimi demografik i komunës së Dibrës brenda kufijve të sotëm.

## Vendbanimet 
* Ama
* Banishta
* Bohmova
* Gajrja
* Hotishani
* Kojnarja
* Kosovrasti i Poshtëm
* Kosovrasti i Epërm
* Krivca
* Mogorçe
* Osoji
* Rajçica
* Sollokiqi
* Spasi
* Taraniku
* Tatar Elevca
* Zhepishti

Komuna e Dibrës i përfshin këto vendbanime:

## Shiko edhe 
* Republika e Iliridës
* Shqiptarët në Maqedoninë e Veriut

## Referime 
## Lidhje të jashtme 
* Faqja Zyrtare